Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: [43/1995. (VI. 30.) AB határozat, ABH 1995, 188,
Paragraph Index: 1767

3. Az Alkotmány 70/E. §-ában meghatározott kötelezettségének az állam többek között az Szt.-ben szabályozott szociális ellátások biztosításával tesz eleget. A továbbiakban az Alkotmánybíróság azt vizsgálta, hogy az Ör. vitatott szabálya összhangban áll-e az Szt.-nek az ápolási díjra vonatkozó rendelkezéseivel. 2002/28. szám Az Ör. 8. § (1) bekezdésének második mondata az ápolási díjnak az Szt. 41. § (4) bekezdése alapján alkotott önkormányzati rendeleti szabály, amellyel kapcsolatosan a képviselõ-testület hatáskörébe tartozik az ápolási díj feltételeinek és mértékének megállapítása. Miháld község képviselõ-testülete az ápolási díj mértékét az ápolási díj törvényben meghatározott mértékében állapította meg, a jogosultság feltételeként pedig a törvényben szabályozott feltételeken túl egyetlen feltételt határozott meg, nevezetesen azt, hogy a gondozott családjában az egy fõre esõ jövedelem ne haladja meg a nyugdíjminimum 80%-át. Az Alkotmánybíróság álláspontja szerint az Ör.-ben megállapított ezen jogosultsági feltétel ellentétes az Szt. rendelkezéseivel. Az Szt. 40. §-a az ápolási díj rendeltetését a következõképpen határozza meg:

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes